แจ๊ซ-แดนไท รั้งที่ 4 ร่วมสิงคโปร์ คว้าสิทธิ์ลุย ดิ โอเพ่น 2018
สองโปรกอล์ฟดาวรุ่งของไทย แจ๊ซ เจนวัฒนานนท์ กับ แดนไท บุญมา ได้สิทธิ์เข้าร่วมแข่งขันกอล์ฟเมเจอร์ ดิโอเพ่น 2018 ที่คานุสตี ในเดือน ก.ค.นี้ หลังได้อันดับ 4 ร่วมในกอล์ฟ SMBC Singapore Open โคแซงก์ชั่นระหว่างเอเชียนทัวร์กับเจแปนทัวร์ที่สิงคโปร์ ซึ่ง เซร์จิโอ การ์เซีย มืออันดับ 10 ของโลกเครื่องร้อนสองวันสุดท้าย คว้าแชมป์ด้วยสกอร์ทิ้งห่างอันดับ 2 ร่วมถึง 5 สโตรก,การแข่งขันกอล์ฟ SMBC Singapore Open ซึ่งโคแซงก์ชั่นกันระหว่างเอเชียนทัวร์กับเจแปนทัวร์ ที่เซนตาซา กอล์ฟ คลับ สิงคโปร์ ซึ่งจบลงเมื่อวันอาทิตย์ หลังจากที่ต้องแข่งหลุมที่เหลือของรอบ 3 แล้วต่อด้วยรอบ 4 ในวันเดียวกัน ปรากฏว่า เซร์จิโอ การ์เซีย มืออันดับ 10 ของโลกจากสเปน ซึ่งมาแรงทั้งรอบ 3 และรอบ 4 จบด้วยสกอร์รวม 14 อันเดอร์ คว้าแชมป์ไปสบาย โดยทำสกอร์ทิ้งห่างผู้ได้อันดับ 2 ร่วมสองคนคือ ซาโตชิ โคไดระ จากญี่ปุ่นกับ ฌอน นอร์ริส จากแอฟริกาใต้ ซึ่งทำสกอร์รวม 9 อันเดอร์ถึง 5 สโตรก อันดับ 4 ร่วมเป็นของสองโปรกอล์ฟดาวรุ่งของไทยคือ แจ๊ซ (อติวิชญ์) เจนวัฒนานนท์ วัย 22 ปี กับแดนไท บุญมา วัย 21 ปี ซึ่งทำสกอร์รวม 8 อันเดอร์ ซึ่งนอกจากจะได้เงินรางวัลคนละ 45,500 เหรียญสหรัฐฯ (ราว 1.45 ล้านบาท) แล้ว ทั้งคู่ยังได้สิทธิ์เข้าร่วมแข่งขันกอล์ฟ ดิโอเพ่น 2018 ที่คานุสตี ระหว่าง 19-22 ก.ค. ศกนี้ด้วย,สำหรับนักกอล์ฟไทยคนอื่นๆ นั้น ภูมิ ศักดิ์แสนศิลป์ จบอันดับ 12 ร่วม สกอร์ 5 อันเดอร์ ชัพชัย นิราช อันดับ 16 ร่วม สกอร์ 4 อันเดอร์ ภาณุพล พิทยารัตน์ อันดับ 21 ร่วม สกอร์ 3 อันเดอร์ ถิรวัฒน์ แก้วศิริบัณฑิต อันดับ 27 ร่วม สกอร์ 1 อันเดอร์ ถาวร วิรัตน์จันทร์กับธันยากร ครองผาและกัญจน์ เจริญกุล อันดับ 40 ร่วม 1 โอเวอร์ และชนะโชค เดชภิรัตนมงคล อันดับ 66 ร่วม 10 โอเวอร์.
สองโปรกอล์ฟดาวรุ่งของไทย แจ๊ซ เจนวัฒนานนท์ กับ แดนไท บุญมา ได้สิทธิ์เข้าร่วมแข่งขันกอล์ฟเมเจอร์ ดิโอเพ่น 2018 ที่คานุสตี ในเดือน ก.ค.นี้ หลังได้อันดับ 4 ร่วมในกอล์ฟ SMBC Singapore Open
อติวิชญ์ เจนวัฒนานนท์,แดนไท บุญมา,กอล์ฟ SMBC Singapore Open,ดิ โอเพ่น